 Olúṣẹgun Mimiko : Olúṣẹgun Mimiko jẹ olósèlú ọmọ ilẹ Nàíjíríà àti Gómìnà Ìpínlẹ Òǹdó láti ọdún 2009 dé ọdún 2017. Ọjọ kẹta oṣù Ọwàwà ní wọn bí Olúṣẹgun Rahman Mimiko ọdún 1954. Ó jẹ olùdíje fún ipò sẹnẹtọ ní agbègbè àárín gbìngbùn Òǹdó lábẹ ẹgbẹ òṣèlú Zenith Labour Party nínú ìdìbò tó wáyé ní ìpínlẹ Òǹdó.Olúṣẹgun ní gómìnà alágbádá ẹlẹẹkarùn-ún ní ìpínlẹ Òǹdó, ní orílẹ-èdè Nàíjíríà láti 2009 sí 1017. Mimiko ti fi ìgbà kan jẹ mínísítà ìjọba àpapọ fún ilé àti ìdàgbàsókè ìgbèríko, sẹkétírì sí ìjọba ìpínlẹ Ondo, bẹẹ náà ni ó jẹ gómìnà àkọkọ tí ó jẹ lábẹ ẹgbẹ òṣèlú Labour party ní orílẹ-èdè Nàíjírià. Bákannáà ni ó jẹ komíṣọnà léèmejì fún ètò ìlera.Ìlú Ondo ní ìpínlẹ Ondo, apá Ìwọ-oòrùn gúsù orílẹ-èdè Nigeria. Àti kékeré ni ó ti nífẹẹ si òṣèlú, èyí sì farahàn nínú àwọn ipò tí ó dì mú nìgbà tí oh wà ní ilé-ìwé àwọn oníṣègùn òyìnbó ní University of Ife tó di Obafemi Awolowo University lónìí.Lẹyìn ìgbà tí ó parí agùnbánirọ, ó bẹrẹ sí ní ṣiṣẹ oníṣègùn òyìnbó. Ní ọdún 1985, ó dá ilé-iṣẹ MONA MEDICLINIC sílẹ ní Ondo èyí ti ó dúró gẹgẹ bí ohun ètò ọfẹ fún àgbègbè náà. 